**Հալոնգ ծովախորշ** (վիետ․՝ Vịnh Hạ Long), Վիետնամում ՅՈՒՆԵՍԿՕ-ի համաշխարհային ժառանգության օբյեկտ։ Գտնվում է Կուանգին նահանգում, հայտնի զբոսաշրջավայր է։ Ծովախորշը գտնվում է Հարավչինական ծովի Տոնկինի ծոցում։

Ծովախորշի վարչական կղզիները պատկանում են Հալոնգ, Կամֆա քաղաքներին և Վանդոն գավառին (վիետ․՝ Vân Đồn)։

Անվանում
--------

Հալոնգ բառը թարգմանվում է որպես «վայր, որտեղ վիշապն իջել է ծովը»։ Ըստ լեգենդի՝ Հալոնգ կղզին ստեղծվել է հսկա վիշապի կողմից, ով ապրում էր լեռներում։ Լեռները լքելու ժամանակ պոչով ծակծկել է հովիտներն ու լեռնագոգերը, և ծով ընկղմվելու ժամանակ ճոչով բացված հատվածը լցվել է ջրով, մնացել են երկրի մի քանի փոքրիկ կղզիներ։ Տեղացիները մինչև այժմ էլ ասում են, որ ծովածոցում վիշապ է ապրում։

Նկարագրություն
--------------

Ծովախորշը ներառում է ավելի քան 3000 կղզի, ինչպես նաև փոքր ժայռեր, քարաժայռեր և քարանձավներ։ Տարածքը կազմում է 1500 կմ քառ․։ Ինչպես երկրային, այնպես էլ ստորջրյան աշխարհը բնութագրվում է բարձր կենսաբազմազանությամբ։

Ամենաբնակեցված կղզին Տուանչուն է։ Հենց այստեղ է տեղակայված Հո Շի Մինի նախկին նստավայրը։

Կատաբան Հալոնգ ծովածոցի ամենամեծ կղզին է։ 1986 թվականին կղզու մոտավորապես կեսը հռչակվեց ազգային պարկ։ Կղզում կան բազմաթիվ լճեր, ջրվեժներ և քարանձավներ, ափամերձ կորալային խութեր։ Կղզու հայտնի քարանձավներն են Բոնաուն, Աղջկան և Երկնային Պալատը։ Ինչպես նաև հայտնի է Թմբուկ միշակայմի մեծ առագաստը, որն իր անվանումը ստացել է թմբուկի հարվածային ձայներից։ Ամենագեղեցիկ քարանձավը Դաուգոն է։

Կլիմա
-----

Կլիման արևադարձային է, խոնավ, երկու եղանակներով՝ շոգ խոնավ ամառ և չոր ցուրտ ձմեռ։ Միջին ջերմաստիճանը 15-ից 25 °C է։ Տարեկան տեղումների քանակը 2000—2200 մմ է։ Ծովախորշի ջրի աղիությունը չոր սեզոնում 31-34,5 ‰ է։

Բնակչություն
------------

Մոտավորապես 1600 մարդ ապրում է լողացող տնակներում՝ չորս ձկնորսական գյուղերում՝ Կըավան (Cửa Vạn), Բահանգ (Ba Hang), Կոնգտաու (Cống Tàu) և Վոնգվիենգ (Vông Viêng)։

1994 թվականին Հալոնգ ծովածոցն ընդգրկվել է ՅՈՒՆԵՍԿՕ-ի համաշխարհային ժառանգության օբյեկտների ցանկում։

Պատկերասրահ
-----------

* «Համբուրվող ժայռերը»«Համբուրվող ժայռերը»
* Տեսարան ծովախորշիցՏեսարան ծովախորշից
* Ծովախորշի վրա տեղակայված բազմաթիվ կղզիներից մեկըԾովախորշի վրա տեղակայված բազմաթիվ կղզիներից մեկը
* Զբոսաշրջային նավ՝ խարսխված ծովախորշի մոտԶբոսաշրջային նավ՝ խարսխված ծովախորշի մոտ
* Մայրամուտը Հալոնգ ծովախորշիցՄայրամուտը Հալոնգ ծովախորշից
* Հալոնգ ծովախորշի մոտ գտնվող նավահանգստային գյուղակՀալոնգ ծովախորշի մոտ գտնվող նավահանգստային գյուղակ
* Եվս մեկ մայրամուտԵվս մեկ մայրամուտ
* Բազմազան նավակներով լի ափԲազմազան նավակներով լի ափ
* Հալոնգն արևոտ օրըՀալոնգն արևոտ օրը



Հալոնգ ծովախորշի համայնապատկերը
Հալոնգ ծովախորշի համայնապատկերը

Արտաքին հղումներ
----------------

* UNESCO’s World Heritage Convention: Halong Bay (անգլ.)
* UNESCO: Հալոնգ ծովախորշ Archived 2009-10-16 at the Wayback Machine.

Ծանոթագրություններ
------------------

1. ↑  ՅՈՒՆԵՍԿՕ-ի համաշխարհային ժառանգության պաշտոնական կայք


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա (օնլայն) · Բրոքհաուս · Մեծ նորվեգական |
|  |
| Չափորոշչային վերահսկողություն | GND: 7538052-3 · LCCN: sh00006010 · VIAF: 235704116 · WorldCat VIAF: 235704116 |

 |